Björn Snæbjörnsson , formaður Einingar-Iðju , skrifaði opið bréf til forseta bæjarstjórnar á dögunum sem birtist í Vikudegi og á heimasíðu félagsins . Kaffid.is birtir bréfið einnig : Sæl Halla Björk Reynisdóttir , forseti bæjarstjórnar Akureyrar . Þetta opna bréf er sent ritstjóra Vikudags með ósk um birtingu í fyrsta tölublaði ársins . Bréfið verður birt sama dag á samfélagsmiðlum Einingar-Iðju . Meirihluti bæjarstjórnar samþykkti á fundi sínum í desember s.l. álagningarprósentu fasteignagjalda fyrir árið 2020 . Skemmst er frá því að segja að meirihlutinn ákvað að hafa prósentuhlutfallið óbreytt miðað við nýliðið ár , þ.e.a.s. 0,33% af fasteignamati . Hækkunin á íbúðarhúsnæði er því samtals 31 milljón króna . Tilmæli um að hækka gjaldskrár að hámarki um 2,5% eru hunsuðÍ tengslum við lífskjarasamningana sendi Samband íslenskra sveitarfélaga frá sér yfirlýsingu , þar sem sambandið mæltist til þess við sveitarfélögin að á árinu 2020 muni gjöld á þeirra vegum hækka um 2,5% að hámarki , en minna ef verðbólga er lægri . Fram kom á bæjarstjórnarfundinum í desember að fasteignagjöld á íbúð í fjölbýlishúsi í Lundahverfi hafi hækkað um 37% frá árinu 2016 . Eftir að hafa hlustað á umræðurnar í bæjarstjórn , er ljóst að rökstuðningur fyrir auknum fasteignagjöldum virðist einungis vera að auka tekjurnar , meðal annars til þess að draga úr hallarekstri á A-hluta bæjarsjóðs . Hvers vegna , Halla BjörkÍ ljósi þess að bæjarstjórnin virðist ætla að virða tilmæli Sambands íslenskra sveitarfélaga að vettugi , óska ég eftir svörum á þessum vettvangi við eftirfarandi spurningum . Hefur þú orðið vör við ánægju vegna þessar ákvörðunar ? Með ósk um skýr svör við þessum tiltölulega einföldu og eðlilegu spurningum um 8,8% hækkun á fasteignagjöldum á Akureyri . Með kveðju , Björn Snæbjörnsson formaður Einingar-Iðju .